Ferðamenn til Íslands orðnir 1 milljón á árinu Um 123 þúsund erlendir ferðamenn fóru frá landinu í september síðastliðnum samkvæmt talningum Ferðamálastofu í Flugstöð Leifs Eiríkssonar eða 35 þúsund fleiri en í september á síðasta ári . Aukningin nemur 39,4% milli ára og hefur hún ekki mælst svo há milli ára í september frá því Ferðamálastofa hóf talningar . Fjöldinn frá áramótum er nú kominn yfir eina milljón . Aukning alla mánuði ársins Aukning hefur verið alla mánuði ársins á milli ára eða 34,5% í janúar , 34,4% í febrúar , 26,8% í mars , 20,9% í apríl , 36,4% í maí , 24,2% í júní , 25,0% í júlí og 23,4% í ágúst . 71% ferðamanna í september af tíu þjóðernum Um 71% ferðamanna í september síðastliðnum voru af tíu þjóðernum . Bandaríkjamenn voru fjölmennastir eða 22,7% af heildarfjölda og næstfjölmennastir voru Þjóðverjar ( 10,3% ) og Bretar ( 10,3% ) . Þar á eftir fylgdu síðan Kanadamenn ( 5,5% ) , Norðmenn ( 4,5% ) , Frakkar ( 4,1% ) , Danir ( 4,0% ) , Svíar ( 3,7% ) , Kínverjar ( 3,5% ) og Spánverjar ( 2,8% ) . Af einstaka þjóðernum fjölgaði Bandaríkjamönnum , Bretum , Þjóðverjum , Kanadamönnum og og Kínverjum mest milli ára í september en 12.643 fleiri Bandaríkjamenn komu í september í ár en í fyrra , 3.294 fleiri Bretar , 2.734 fleiri Þjóðverjar , 2.347 fleiri Kanadamenn og 2.342 fleiri Kínverjar . Þessar fimm þjóðir báru uppi 67,2% aukningu ferðamanna í september . Dönum , Norðmönnum og Rússum fækkaði hins vegar í september í ár frá því í fyrra . Fjöldi ferðamanna í september á tímabilinu 2002 - 2015 Ferðamönnum í september hefur verulega frá því Ferðamálastofa hóf talningar á Keflavíkurflugvelli árið 2002 . Heildarfjöldi ferðamanna í septembermánuði hefur meira en fimmfaldast frá árinu 2002 og munar þá mestu um aukningu N-Ameríkana sem hafa nærri áttfaldast og þeirra sem flokkast undir ,, annað  sem hafa tífaldast . Ferðamenn frá Mið - og S-Evrópu og Bretlandi hafa nærri þrefaldast og Norðurlandabúar ríflega tvöfaldast . Um ein milljón ferðamenn frá áramótum Það sem af er ári hafa 1.010.186 erlendir ferðamenn farið frá landinu eða 222.087 fleiri en á sama tíma í fyrra . Um er að ræða 28,2% aukningu milli ára . Veruleg aukning hefur verið frá flestum mörkuðum nema Norðurlöndunum sem hafa staðið í stað . Aukningin hefur verið 50,1% frá N-Ameríku , 28,7% frá Bretlandi , 20,2% frá Mið - og S-Evrópu og 38,5% frá öðrum löndum sem ekki eru talin sérstaklega og flokkast undir ,, annað  . Ferðir Íslendinga utan Tæplega 44 þúsund Íslendingar fóru utan í september síðastliðnum eða um sex þúsund fleiri en í september árið 2014 . Frá áramótum hafa 336.934 Íslendingar farið utan eða 38.246 fleiri en á sama tímabili árið 2014 . Talningar Ferðamálastofu ná yfir allar brottfarir frá landinu um Leifsstöð þannig að inn í tölunum eru erlendir ríkisborgarar búsettir hérlendis . Skiptingu milli landa má sjá í töflunni hér að neðan og nánari upplýsingar undir liðnum Tölur og útgáfur / Fjöldi ferðamanna hér á vefnum .